El Mediterrani i Tintín, motiu per parlar-ne | J.C.L | Girona | Altres | El Punt Avui
El Mediterrani i Tintín, motiu per parlar-ne El Mediterrani i Tintín, motiu per parlar-ne El Mediterrani i Tintín, motiu per parlar-ne El Mediterrani i Tintín, motiu per parlar-ne + El Mediterrani i Tintín, motiu per parlar-ne E-mail
La vinculació de Tintín amb el mar, tractada EPA
El Mediterrani i Tintín, motiu per parlar-ne El Mediterrani i Tintín, motiu per parlar-ne El Mediterrani i Tintín, motiu per parlar-ne El Mediterrani i Tintín, motiu per parlar-ne El Mediterrani i Tintín, motiu per parlar-ne E-mail
L’Associació Gironina d’Amics de la Mar (AGAM), entitat fundada l’any 1981 amb l’objectiu de fomentar i difondre la cultura marinera, ha programat un nou cicle de conferències que alternarà diversos temes, tots vinculats a la mar. Les conferències es faran a la Casa de Cultura a les 20 h, excepte la taula rodona del dia 12 de febrer, que començarà a les 19.30 h. L’entrada és lliure i gratuïta.
Avui Francesc Lleal obrirà el cicle amb la conferència Gent de mar: navegants i mariners a la flota velera catalana del vuit-cents. Considerat un dels historiadors més importants de temes de la mar referents a Catalunya, en la seva intervenció Lleal farà un recorregut per l’època d’esplendor de la nostra marina mercant des del punt de vista de la gent de bord. Com vivien en les singladures, les seves prioritats i necessitats. El 4 de desembre, Agustí Martín Mallofré dissertarà sobre vaixells i mariners; el Mediterrani centrarà la tercera conferència i el 15 de gener la biòloga Concepció Rodríguez mostrarà les singularitats que fan únic el Mediterrani. El cicle seguirà amb una taula rodona programada per al 12 de febrer en la qual diverses persones vinculades al sector i historiadors parlaran de la influència de la indústria surera en el comerç marítim dels ports de Palamós i Sant Feliu de Guíxols, i Tintín i el mar serà la conferència del dia 11 de març, a càrrec de Joan Manuel Soldevilla, catedràtic de literatura i tintinòleg, que dissertarà sobre la relació entre el personatge d’Hergé i el mar, protagonista secundari en diferents volums del dibuixant. El cicle es complementa amb la presentació del llibre Memòries d’un bus coraler, de Joan Pons Hugues, l’11 de desembre.